Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LIX. törvény 27. § (1) bekezdés alapján évente
Paragraph Index: 4

1993. évi LIX. törvény 27. § (1) bekezdés alapján évente beszámol az Országgyűlésnek. Előző évi beszámolónkat az Országgyűlés 1998 szeptemberében vitatta meg. 1998. évi tevékenységünk összefoglalójában igyekeztünk hasznosítani az illetékes bizottságokban és a teljes ülésen elhangzott észrevételeket. A beszámolóban visszatérünk azokra az Országgyűlésnek tett ajánlásokra, amelyek részben vagy egészben nem teljesültek az elmúlt évben. 1. A panaszok és az ezzel kapcsolatos intézkedések általános jellemzői 1.1. A panaszok fogadása, az ügyek intézése Az állampolgári jogok országgyűlési biztosa és általános helyettese 1998-ban is fokozott figyelmet fordítottak a beérkező panaszok fogadására, szűrésére, erőfeszítéseket tettek az előző évekből származó panaszügyek végleges elintézésére. 1998-ban összesen 7019 ügyet iktatott a hivatal. Ez az 1997-ben iktatott 7525 ügyirathoz képest 6,75 százalék csökkenést jelentett. A panaszok többségét — közel 80 százalékát — a hivatal továbbra is postán kapta. (Lásd az 1/1. számú táblázatot.) 1/1. számú táblázat Az állampolgári jogok országgyűlési biztosához és általános helyetteséhez 1998-ban érkezett ügyek* megoszlása az ügy keletkezésének módja szerint Az ügy keletkezésének módja % Százalékos eltérés az előző beszámoló adataihoz képest Panasziroda 18,12 3,93 Beadvány 78,59 —3,34 Hivatalból indult 3,13 —0,43 Áttétel más szervtől 0,16 —0,16 Összesen 100,00 * Egy ügyben több panasz is lehet. Az ügy megoszlása az ügy keletkezésének módja szerint Az előző évhez viszonyítva közel 4 százalékkal nőtt a Panaszirodán előadott sérelmek aránya. A Panasziroda 1998-ban 1489 fő olyan panaszost fogadott, akik az állampolgári jogok országgyűlési biztosától vagy általános helyettesétől várták ügyük megoldását. 1272 személy panasza új ügyként került iktatásra, ugyanakkor 217 fő korábban beadott ügyében „visszatérőként” jelent meg a Panaszirodán. Ez utóbbiak folyamatban lévő ügyeikhez kiegészítő információt kívántak adni, vagy sürgették az ügyintézést. A szóban előadott panaszok ügyében az előző évhez képest megemelkedett a lakás-, a kárpótlási és a környezetvédelmi ügyekben, a pénzintézetek elleni — különösen a lakáshitelekkel kapcsolatos — sérelmek száma. A Panaszirodán végzett felvilágosító munka eredményességét bizonyítja, hogy a meghallgatások során 489-en (a Panaszirodán megfordulók 32,84 százaléka) elfogadta a szóbeli tájékoztatást és a hivatalunktól nem kért további segítséget. A Panaszirodán dolgozók munkakörülményein az elmúlt évben sem tudtunk javítani, azonban belső szervezéssel, átcsoportosításokkal, a Jogi Elemző Főosztály munkatársainak segítségével javult az ott folyó munka hatékonysága. A panaszukat személyesen előterjeszteni kívánók számának emelkedése ellenére sikerült elérni, hogy a bejelentkezés után 2—3 héten belül tudunk előjegyzési időpontot adni. Erre 1997-ben két hónapot kellett várni. Az előző évhez képest valamelyest csökkent az egyének által kezdeményezett ügyek száma. Örvendetesen nőtt viszont a hivatalok, a civil szervezetek, valamint a családok kezdeményező készsége. Amíg 1997-ben csak 9 (0,12 százalék), addig 1998-ban 53 (0,76 százalék) ügyet kezdeményezett hivatalból valamely hatóság. (Lásd az 1/2. számú táblázatot.) A sérelmet szenvedettek szerinti megoszlásban 1997-hez képest az arányok lényegesen nem változtak. (Lásd az 1/3. számú táblázatot.) 1998-ban 6225 fizikai személy fordult hozzánk segítségért. A hivatal működése óta eddig mindig, így 1998-ban is az indítványozó személyek többsége férfi volt. A lakosság körében a nembeli megoszlás ezzel ellentétes. (Lásd az 1/4. számú táblázatot.) Az indítványozók 90,6 százaléka 1998-ban magyar állampolgárságú volt. Valamivel csökkent a nem magyar állampolgárok által kezdeményezett ügyek száma. (Lásd az 1/5. számú táblázatot.) 1.2. A panaszok jellemzői Az országgyűlési biztosokhoz érkezett új iktatott ügyiratok egy része több panaszt is tartalmaz. 1998-ban érkezett 7019 ügy 7685 panaszt tartalmazott. Változatlanul a legtöbben valamilyen sérelmes döntést kifogásoltak, de az előző évihez képest 5 százalékkal csökkent az ilyen jellegű panaszok aránya. Jelentősen növekedett a sérelmes eljárást kifogásolók aránya. A hivatalok javuló eljárási fegyelmét igazolhatja, hogy a beszámolási időszakban kevesebben fordultak hozzánk a hatóság hallgatása miatt. Az előző évhez képest vala- 1999/79/II. szám mivel csökkent ugyan azoknak a száma, akik kifejezetten tanácsadásra jelentkeztek, de még mindig 1095 személy „jogsegélyszolgálat”-nak tekintette intézményünket. (Lásd az 1/6. számú táblázatot.) 1/2. számú táblázat Az állampolgári jogok országgyűlési biztosához és általános helyetteséhez 1998-ban érkezett ügyek megoszlása az indítványozók szerint Indítványozó % Egyéni 91,24 Kollektív 3,05 Hatóság 0,76 Civil szervezet 0,84 Egyéb 0,37 Család 0,61 Hivatalból indult 3,13 Összesen 100,00 1/3. számú táblázat Az állampolgári jogok országgyűlési biztosához és általános helyetteséhez 1998-ban érkezett ügyek megoszlása a sérelmet szenvedettek szerint Sérelmet szenvedett % Egyén 88,69 Állampolgárok csoportja 11,31 Összesen 100,00 1/4. számú táblázat Az állampolgári jogok országgyűlési biztosához és általános helyetteséhez 1998-ban érkezett ügyek megoszlása az indítványozó természetes személy neme szerint Természetes személy neme % Összlakosság megoszlása % Férfi 50,80 4 841 900 47,77 Nő 49,20 5 293 500 52,23 Összesen 100,00 10 135 400 100,00 Az indítványozó természetes személy neme szerinti megoszlása 1/5. számú táblázat Az állampolgári jogok országgyűlési biztosához és általános helyetteséhez 1998-ban érkezett ügyek megoszlása az indítványozó állampolgársága szerint Indítványozó állampolgársága % Magyar 90,67 Külföldi 0,74 Hontalan 0,06 Kettős állampolgár 0,07 Nem állapítható meg 8,46 Összesen 100,00 1/6. számú táblázat Az állampolgári jogok országgyűlési biztosához és általános helyetteséhez 1998-ban benyújtott panaszok megoszlása a panasz jellege szerint Panasz jellege %

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes